เมื่อวานทานข้าวแล้วฟันกัดกระทบช้อน แต่ฟันไม่โยก ไม่มีเลือดออก แค่ปวดแสบๆนิดๆ ตรงฟัน ไม่ทราบว่าเป็นอะไรคะ จะหายมั้ย
สวัสดีค่ะ อาการปวดแสบๆตรงบริเวณฟันหน้าหลังมีการกระทบกระแทกนั้น อาจจะเกิดจากเส้นประสาทที่ฟันได้รับความเสียหาย อาจทำให้มีอาการปวดจี๊ดๆเป็นพักๆขึ้นมาได้ ซึ่งหากเป็นไม่รุนแรงมากนัก มักทุเลาได้เองภายในประมาณ 1-3 วัน สาเหตุอื่นๆของการปวดฟันเช่น มีฟันหักหรือแตกจากการกระแทกโดยมักเห็นรอยโรคจากภายนอกได้เชัดเจน สาเหตุที่ไม่เกี่ยวกับอุบัติเหตุเช่น มีฟันผุ เหงือกอักเสบ ฝีในโพรงฟัน รากฟันอักเสบหรือติดเชื้อซึ่งก็มักเกิดจากปัญหาที่ตัวฟันมาอีกที เป็นต้นเบื้องต้นระวังการกระทบกระแทกเพิ่มเติม รับประทานอาหารอ่อนๆ แปรงฟันเบาๆแต่ให้สะอาดวันละ 2 ครั้งเช้าเย็น กินยาแก้ปวดเพื่อบรรเทาอาการได้หากยังมีอาการปวดมากขึ้นเรื่อยๆต่อเนื่อง ทำให้เคี้ยวอาหารได้ไม่เต็มที่ มีเลือดออก หรือฟันโยก ฟันบิ่นหรือหัก ควรรีบไปพบแพทย์